CELEX: 62015TN0286
Language: fi
Date: 2015-05-28 00:00:00
Title: Asia T-286/15: Kanne 28.5.2015 – KF v. EUSK

14.9.2015   
            
            
               FI
            
            
               Euroopan unionin virallinen lehti
            
            
               C 302/57
            
         Kanne 28.5.2015 – KF v. EUSK
   (Asia T-286/15)
   (2015/C 302/73)
   Oikeudenkäyntikieli: englanti
   
      Asianosaiset
   
   
      Kantaja: KF (Berliini, Saksa) (edustaja: asianajaja A. Kunst)
   
      Vastaaja: Euroopan unionin satelliittikeskus (EUSK)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan valituslautakunnan 26.1.2015 tekemän päätöksen, joka annettiin kantajalle tiedoksi 23.3.2015 ja jolla hylättiin kaksi kantajan valitusta. Kantaja vetoaa EUSK:n henkilöstösääntöjen (1) 28 artiklan 6 kohdan soveltumattomuuteen SEUT 277 artiklan nojalla
            
         
               —
            
            
               kumoamaan EUSK:n 5.7.2013 tekemän nimenomaisen päätöksen, jolla hylättiin kantajan avustuspyyntö
            
         
               —
            
            
               kumoamaan EUSK:n 5.7.2013 tekemän päätöksen pidättää kantaja virantoimituksesta ja aloittaa kurinpitomenettely, toissijaisesti tarkastamaan päätösten laillisuuden erottamispäätöksen kumoamisvaatimuksen yhteydessä
            
         
               —
            
            
               kumoamaan EUSK:n 28.2.2014 tekemän erottamispäätöksen
            
         
               —
            
            
               velvoittamaan EUSK:n korvaamaan kantajalle aineellinen vahinko, joka on aiheutunut palkkojen, etujen ja korvausten muodossa kantajan sopimuksen päättymiseen saakka, ja korvaamaan kantajalle hänen kärsimänsä aineeton vahinko, joka arvioidaan tällä hetkellä kohtuuden mukaan 5 00  000 euroksi
            
         
               —
            
            
               velvoittamaan EUSK:n korvaamaan oikeudenkäyntikulut 8 prosentin korkoineen.
            
         
      Oikeudelliset perusteet ja pääasialliset perustelut
   
   
               1)
            
            
               Kantaja vetoaa EUSK:n valituslautakunnan 26.1.2015 tekemää päätöstä koskevan kumoamiskanteen tueksi yhteen kanneperusteeseen, jonka mukaan kantajan oikeuksia tehokkaisiin oikeussuojakeinoihin ja oikeudenmukaiseen oikeudenkäyntiin on loukattu.
               
                           —
                        
                        
                           Valituslautakunta jätti ottamatta huomioon suurimman osan kantajan aineellisista ja oikeudellisista perusteista, ja se käsitteli/tarkasteli tuskin yhtäkään monista kantajan perusoikeuksien loukkauksista.
                        
                     
         
               2)
            
            
               EUSK:n 5.7.2013 tekemää nimenomaista päätöstä evätä EUSK:n henkilöstösääntöjen 2 artiklan 6 kohdan mukaisen avun antaminen koskevan kumoamiskanteensa tueksi kantaja vetoaa kahteen perusteeseen.
               
                           —
                        
                        
                           Ensimmäinen peruste, joka perustuu velvollisuuden antaa apua EUSK:n henkilöstösääntöjen 2 artiklan 6 kohdan mukaisesti ja kantajan Euroopan unionin perusoikeuskirjan 31 artiklan mukaisen oikeuden loukkaamiseen.
                        
                     
                           —
                        
                        
                           Toinen peruste, joka perustuu EUSK:n henkilöstösääntöjen 12a artiklan rikkomiseen ja kantajan Euroopan unionin perusoikeuskirjan 31 artiklan mukaisen oikeuden loukkaamiseen.
                        
                     
         
               3)
            
            
               EUSK:n tekemää virantoimituksesta pidättämispäätöstä ja sen päätöstä aloittaa kurinpitomenettely koskevan kumoamiskanteen tueksi kantaja vetoaa kolmeen perusteeseen.
               
                           —
                        
                        
                           Ensimmäinen peruste koskee puolueettomuuden periaatteen loukkaamista, kantajan oikeuden hyvään hallintotapaan loukkaamista ja harkintavallan väärinkäyttöä.
                        
                     
                           —
                        
                        
                           Toinen peruste koskee kantajan puolustautumisoikeuksien loukkaamista, EUSK:n henkilöstösääntöjen liitteessä IX olevan 1 artiklan 1 kohdan ja 2 artiklan rikkomista ja harkintavallan väärinkäyttöä.
                        
                     
                           —
                        
                        
                           Kolmas peruste koskee syyttömyysolettaman loukkaamista.
                        
                     
         
               4)
            
            
               EUSK:n 28.2.2014 tekemää erottamispäätöstä koskevan kumoamiskanteen tueksi kantaja vetoaa neljään perusteeseen.
               
                           —
                        
                        
                           Ensimmäinen peruste, joka koskee kantajan puolustautumisoikeuksien loukkaamista, EUSK:n henkilöstösääntöjen liitteessä IX olevan 10 artiklan 1 kohdan rikkomista ja kantajan oikeutta hyvään hallintoon.
                        
                     
                           —
                        
                        
                           Toinen peruste, joka koskee puolueettomuusperiaatteen loukkaamista.
                        
                     
                           —
                        
                        
                           Kolmas peruste, joka koskee nimittävän viranomaisen perustelujen aineellisen paikkansapitävyyden toteamista koskevan velvollisuuden rikkomista sekä kantajan oikeuden luovuttaa tietoja osoittaakseen syyttömyytensä ja syyttömyysolettaman periaatteen loukkaamista.
                        
                     
                           —
                        
                        
                           Neljäs peruste, joka koskee harkintavallan väärinkäyttöä. Johtajan kertomuksessa ei mainita kantelun kohteena olevia seikkoja. Valituslautakunnan puheenjohtaja kieltäytyi perusteettomasti vaatimasta johtajaa määrittelemään ne erityiset teot, joista kantajaa moititaan.
                        
                     
         
      (1)  Euroopan unionin satelliittikeskuksen henkilöstösäännöistä 14.9.2009 tehty neuvoston päätös 2009/747/YUTP (EUVL L 276, s. 1).